Proposta għal DEĊIŻJONI TAL-KUNSILL li tistabbilixxi l-pożizzjoni li għandha tiġi adottata f'isem l-Unjoni Ewropea fit-Tmien Konferenza tal-Partijiet fil-Konvenzjoni ta' Ħelsinki dwar l-Effetti Transfruntieri ta' Aċċidenti Industrijali fir-rigward tal-proposta għal emenda fl-Anness I /* COM/2014/0652 final - 2014/0301 (NLE) */





Memorandum ta' Spjegazzjoni 1. KUNTEST TAL-PROPOSTA L-Unjoni Ewropea u l-biċċa l-kbira tal-Istati Membri tagħha huma Partijiet tal-Konvenzjoni tan-NU/KEE dwar l-Effetti Transfruntieri tal-Aċċidenti Industrijali[1]. Il-Konvenzjoni tapplika għall-prevenzjoni ta’ aċċidenti industrijali kif ukoll għall-preparazzjoni u r-reazzjoni għal dawn l-aċċidenti, f'siti fejn jitwettqu attivitajiet perikolużi li jistgħu joħolqu effetti transfruntieri. Id-Direttiva Seveso II[2] hija l-istrument legali biex jiġu ssodisfati l-obbligi tal-Unjoni Ewropea li jirriżultaw mill-Konvenzjoni. L-Anness I tal-Konvenzjoni u l-Anness I tad-Direttiva Seveso II jinkludu sustanzi perikolużi individwali u kategoriji tagħhom, bil-għan li jiġu ddefiniti l-attivitajiet perikolużi. F’Ġunju 2015, id-Direttiva Seveso II se tiġi sostitwita mid-Direttiva Seveso III[3], li fost l-oħrajn, timmodifika l-Anness I. 2. RIŻULTATI TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET TAL-IMPATT Fis-seba' laqgħa tagħha fl-2012, il-Konferenza tal-Partijiet (COP) tal-Konvenzjoni tal-UNECE dwar l-Effetti Transfruntieri tal-Aċċidenti Industrijali awtorizzat lil Grupp ta’ Ħidma dwar l-Iżvilupp tal-Konvenzjoni (WGD) biex ifassal abbozz ta’ Anness I rivedut għall-Konvenzjoni biex jinġieb f’konformità mas-Sistema Globalment Armonizzata tal-Klassifikazzjoni u l-Ittikkettar ta’ Sustanzi Kimiċi (GHS) tan-Nazzjonijiet Uniti u biex iżomm konsistenza mal-leġislazzjoni korrispondenti tal-Unjoni Ewropea (jiġifieri Direttiva Seveso III). Il-Grupp ta’ Ħidma ffinalizza proposta għall-emenda ta’ Anness I tal-Konvenzjoni. L-esperti tal-Istati Membri tal-UE u l-Kummissjoni pparteċipaw fid-diskussjonijiet. Il-proposta ġiet approvata mill-Uffiċċju tal-Konvenzjoni fil-laqgħa tagħha f’Lulju 2014 u ser jiġi ppreżentat f’CoP għall-adozzjoni fil-laqgħa tagħha ta’ Diċembru 2014. Minħabba li din il-proposta tallinja l-Anness I tal-Konvenzjoni mal-Anness I tad-Direttiva Seveso III, ma toħloq l-ebda impatti soċjoekonomiċi jew ambjentali fl-UE. 3. ELEMENTI LEGALI TAL-PROPOSTA L-abbozz ta’ test jaġġusta l-kontenut tal-Anness I għall-Konvenzjoni għal dak tal-Anness I tad-Direttiva Seveso III. Għaldaqstant huwa kompletament konformi mal-leġiżlazzjoni eżistenti tal-Unjoni Ewropea u r-reservazzjonijiet kollha rilevanti espressi mill-Unjoni Ewropea rigward l-Anness I għall-Konvenzjoni attwali jistgħu jintestew ladarba l-emenda proposta tiġi adottata mill-Konferenza tal-Partijiet u tkun daħlet fis-seħħ. 4. IMPLIKAZZJONI BAĠITARJA Id-deċiżjoni proposta m’għandha l-ebda implikazzjoni baġitarja għall-Unjoni. Fid-dawl ta’ dan ta’ hawn fuq, fit-tmien laqgħa tal-Konvenzjoni tal-UNECE dwar l-Effetti Transfruntieri tal-Aċċidenti Industrijali, l-Unjoni Ewropea għandha tappoġġa l-adozzjoni tal-abbozz rivedut tal-Anness I. 2014/0301 (NLE) Proposta għal DEĊIŻJONI TAL-KUNSILL li tistabbilixxi l-pożizzjoni li għandha tiġi adottata f'isem l-Unjoni Ewropea fit-Tmien Konferenza tal-Partijiet fil-Konvenzjoni ta' Ħelsinki dwar l-Effetti Transfruntieri ta' Aċċidenti Industrijali fir-rigward tal-proposta għal emenda fl-Anness I IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea u, b'mod partikolari, l-Artikolu 218(9) tiegħu, Wara li kkunsidra l-proposta mill-Kummissjoni Ewropea, Billi: (1) L-Unjoni hija Parti għall-Konvenzjoni tal-UNECE dwar l-Effetti Transfruntieri tal-Aċċidenti Industrijali1 (minn hawn 'il quddiem imsejħa "il-Konvenzjoni"). (2) L-Anness I tal-Konvenzjoni fih kategoriji u sustanzi perikolużi msemmija sabiex jiġu definiti attivitajiet perikolużi. (3) Skont il-paragrafu 4 tal-Artikolu 26 tal-Konvenzjoni, kwalunkwe emenda għall-Anness I għandha issir effettiva, għal dawk il-Partijiet ta’ din il-Konvenzjoni li ma jkunx innotifikaw l-oġġezzjoni tagħhom, tnax-il xahar wara li tkun ġiet ikkomunikata lill-Partijiet mis-Segretarjat Eżekuttiv wara l-adozzjoni tagħha fil-Konferenza tal-Partijiet b’maġġoranza ta’ disgħa minn għaxra tal-Partijiet preżenti u li jivvotaw waqt il-laqgħa, iżda mill-inqas sittax-il Parti li ma jkunux innotifikaw oġġezzjonijiet. (4) It-test tal-proposta għal emenda f’Anness I ġie miftiehem fi ħdan il-Grupp ta’ Ħidma dwar l-Iżvilupp tal-Konvenzjoni, ġie approvat mill-Uffiċċju tal-Konvenzjoni u u se jkun propost għall-adozzjoni fil-Konferenza li jmiss tal-Partijiet, li se ssir f’Ġinevra mit-3 sal-5 ta’ Diċembru 2014. (5) L-emenda għall-Anness I għandha tallinjah kompletament għall-Anness I tad-Direttiva 2012/18/UE tal-Parlament Ewropew u tal-Kunsill tal-4 ta’ Lulju 20123. (6) Għalhekk l-emenda għall-Anness I tal-Konvenzjoni għandha tiġi approvata. (7) Ir-riżerva introdotta mill-Unjoni Ewropea fil-mument tal-adozzjoni tal-ewwel emenda għall-Anness I tal-Konvenzjoni kienet ibbażata fuq d-diskrepanzi attwali bejn l-Anness I u l-leġiżlazzjoni tal-UE fis-seħħ, li mhux se jibqgħu jeżistu wara li l-Anness I jkun ġie emendat. Din ir-riżerva għandha tiġi mitmuma ladarba l-emenda għall-Anness I tal-Konvenzjoni tkun saret effettiva. ADOTTA DIN ID-DEĊIŻJONI: Artikolu 1 Il-pożizzjoni li għandha tittieħed mill-Unjoni Ewropea fit-Tmien Konferenza tal-Partijiet għall-Konvenzjoni għandha tkun li tappoġġa l-emenda proposta tal-Anness I tal-Konvenzjoni kif tinsab fl-Anness għal din id-Deċiżjoni. Artikolu 2 Il-President tal-Kunsill huwa b’dan awtorizzat li jaħtar il-persuna(i) mogħtija s-setgħa li tirtira/jirtiraw f’isem l-Unjoni r-riżervi li fadal li hemm f’Anness I tad-Deċiżjoni tal-Kunsill 98/685/KE suġġett għall-emenda għall-Anness I tal-Konvenzjoni msemmija fl-Artikolu 1 li ssir effettiva skont l-Artikolu 26(4) tal-Konvenzjoni. Magħmul fi Brussell, F'isem il-Kunsill Il-President [1] Id-Deċiżjoni tal-Kunsill 98/685/KE tat-23 ta’ Marzu 1998 dwar il-konklużjoni mill-Komunità Ewropea tal-Konvenzjoni dwar l-Effetti Transkonfini tal-Inċidenti Industrijali (ĠU L 326, 3.12.1998, p. 5). [2] Id-Direttiva tal-Kunsill 96/82/KE tad-9 ta' Diċembru 1996 dwar il-kontroll ta' perikoli ta' aċċidenti kbar li jinvolvu sustanzi perikolużi (ĠU L 10, 14.01.1997, p. 13). [3] Id-Direttiva Nru 2012/18/UE tal-Parlament Ewropew u tal-Kunsill tal-4 ta’ Lulju 2012 dwar il-kontroll ta’ perikli ta’ inċidenti kbar li jinvolvu sustanzi u taħlitiet perikolużi li temenda u sussegwentement tħassar id-Direttiva tal-Kunsill Nru 96/82/KE (ĠU L 197, 24.7.2012, p. 1). ANNESS Żjieda għall-Proposta għal DEĊIŻJONI TAL-KUNSILL li tistabbilixxi l-pożizzjoni li għandha tiġi adottata f'isem l-Unjoni Ewropea fit-Tmien Konferenza tal-Partijiet fil-Konvenzjoni ta' Ħelsinki dwar l-Effetti Transfruntiera tal-Aċċidenti Industrijali fir-rigward tal-proposta għal emenda fl-Anness A Proposta għal emenda għall-Anness I għall-Konvenzjoni UNECE dwar l-Effetti Transfruntiera tal-Aċċidenti Industrijali Ippreżentata mill-Grupp ta’ Ħidma dwar l-Iżvilupp tal-Konvenzjoni Il-Konferenza tal-Partijiet, Filwaqt li tirrikonoxxi l-ħtieġa li jiġu aġġornati l-kategoriji ta’ sustanzi u preparazzjonijiet u tas-sustanzi msemmija u l-kwantitajiet ta’ limitu tagħhom, kif jinsabu fl-Anness I tal-Konvenzjoni, għall-finijiet tal-introduzzjoni tal-kriterji tas-Sistema Globalment Armonizzata tal-Klassifikazzjoni u l-Ittikkettar ta’ Sustanzi Kimiċi tan-Nazzjonijiet Uniti (ST/SG/AC.10/30/Rev.4) u li tinżamm il-konsistenza mal-leġiżlazzjoni korrispondenti tal-UE, Filwaqt li żżomm f’moħħha d-deċiżjoni tagħha li twettaq reviżjoni tas-sustanzi perikolużi u l-kwantitajiet tagħhom, kif jinsabu fl-Anness I u d-Deċiżjoni 2004/4 tagħha dwar l-istabbiliment ta’ Grupp ta’ Ħidma dwar l-Iżvilupp tal-Konvenzjoni, Tirrikonoxxi l-proposta li temenda l-Anness I, imħejjija mill-Grupp ta’ Ħidma fuq il-bażi ta’ reviżjoni fil-fond (għal referenza ara l-minuti ta’ żewġ laqgħat: WGD3/3-4 ta’ Settembru 2013 u WGD4/28-29 ta’ April 2014) u appoġġat mill-Bureau, Temenda l-Anness I tal-Konvenzjoni dwar sustanzi perikolużi għall-għanijiet biex ikunu definiti l-attivitajiet perikolużi kif indikat hawn taħt. Reviżjoni proposta tal-Anness I tal-Konvenzjoni Sustanzi perikolużi għall-għanijiet biex ikunu definiti l-attivitajiet perikolużi1 Meta sustanza jew taħlita msemmija f’Parti II taqa’ wkoll f’kategorija waħda jew aktar f’Parti I, għandu jintuża l-limitu ta' kwantità mogħti fil-Parti II. Għall-identifikazzjoni ta’ attivitajiet perikolużi, il-Partijiet għandhom jikkonsidraw proprjetajiet perikolużi attwali jew antiċipati u/jew kwantitajiet ta’ sustanzi perikolużi kollha preżenti jew ta’ sustanzi perikolużi li jkun raġonevoli li jiġi previst li jistgħu jiġu ġġenerati matul telf ta’ kontroll ta’ attività, inklużi l-attivitajiet ta’ ħżin, fi ħdan attività perikoluża. 1. Parti I. Kategoriji ta’ sustanzi u taħlitiet mhux speċifikament imsemmija fil-Parti II Kategorija skont s-Sistema Globalment Armonizzata tal-Klassifikazzjoni u l-Ittikkettar ta' Sustanzi Kimiċi (GHS) || Limitu ta' kwantità (tunnellati metriċi) || 1. Tossika akuta, Kategorija 1, ir-rotot ta' esponiment kollha2 || 20 2. Tossika akuta: Kategorija 2, ir-rotot ta' esponiment kollha3 Kategorija 3, ir-rotot ta' esponiment kollha4 || 200 3. Tossiċità Speċifika għall-Organi fil-Mira (STOT) — Espożizzjoni Waħda (SE) STOT, Kategorija 15 || 200 4. Splussivi,— splussivi instabbli jew splussivi, meta sustanza, taħlita jew artikolu jaqgħu taħt Diviżjoni 1.1, 1.2, 1.3, 1.5 jew 1.6 ta’ Kapitolu 2.1.2 tal-kriterji GHS jew sustanzi jew taħlitiet li jkollhom proprjetajiet esplożivi skont is-Serje ta’ Test 2 tal-Parti I tar-Rakkomandazzjonijiet tan-NU dwar il-Ġarr ta’ Oġġetti Perikolużi: Testijiet u Kriterji (UN Recommendations on the Transport of Dangerous Goods: Tests and criteria) u ma jappartjenux għall-klassijiet perkolużi Perossidi Organiċi jew Sustanzi u taħlitiet awtoreattivi6, 7 || 50 5. Splussivi, meta s-sustanza, it-taħlita jew l-artikolu jaqgħu taħt id-Diviżjoni 1.4 tal-Kapitolu 2.1.2 tal-GHS8 || 200 6. Gassijiet fjammabbli, kategorija 1 jew 29 || 50 7. Aerosols10 tal-kategorija 1 jew 2, li jkollhom gassijiet fjammabbli tal-kategorija 1 jew 2 jew likwidi fjammabbli tal-kategorija 1 || 500 (nett) 8. Aerosols tal-kategorija 1 jew 2, li ma jkollhomx gassijiet fjammabbli tal-kategorija 1 jew 2 u lanqas likwidi fjammabbli tal-Kategorija 111 || 50 000 (nett) 9. Gassijiet ossidanti, kategorija 112 || 200 10. Likwidi fjammabbli: Likwidi fjammabbli, Kategorija 1, jew Likwidi fjammabbli tal-Kategorija 2 jew 3 li jinzammu f’temperatura ogħla mill-punt tat-tgħollija taghħom13, jew Liwkidi oħra b’punt ta’ fjammabbiltà ta’ ≤ 60°c, li jinzammu f’temperatura ogħla mill-punt tat-tgħollija taghħom13 || 50 11. Likwidi fjammabbli: Likwidi fjammabbli tal-Kategorija 2 jew 3 meta kundizzjonijiet ta’ proċessar partikolari, bħal pressjoni għolja jew temperatura għolja, jistgħu jikkawżaw perikli ta’ aċċidenti industrijali15, jew Likwidi ohra b’punt ta’ fjammabbiltà ta’ ≤ 60°c meta kundizzjonijiet ta’ proċessar partikolari, bħal pressjoni għolja jew temperatura għolja, jistgħu joħolqu perikli ta’ aċċidenti kbar || 200 12. Likwidi fjammabbli, Kategoriji 2 jew 3 li mhumiex koperti b'10 u 1116 || 50 000 13. Sustanzi u taħlitiet awtoreattivi u perossidi organiċi: Sustanzi u taħlitiet awtoreattivi, Tip A jew B jew Perossidi organiċi, Tip A jew B17 || 50 14. Sustanzi u taħlitiet awtoreattivi u perossidi organiċi: Sustanzi u taħlitiet awtoreattivi, Tip C, D, E jew F jew Perossidi organiċi, Tip C, D, E, jew F18 || 200 15. Likwidi piroforici,u solidi, Kategorija 1 || 200 16. Likwidi u solidi ossidanti, Kategorija 1, 2 jew 3 || 200 17. Perikolużi għall-ambjent akkwatiku – Kategorija Akuta 1 jew Kronika 119 || 200 18. Perikolużi għall-ambjent akkwatiku – Kategorija Kronika 220 || 500 19. Is-sustanzi u t-taħlitiet li jirreaġġixxu b’mod vjolenti mal-ilma, bħall-kloru tal-aċitil, u t-tetrakloru tat-titanju. || 500 20. Sustanzi jew taħlitiet li meta jiġu f’kuntatt mal-ilma jarmu gassijiet fjammabbli, Kategorija 1 21 || 500 21. Sustanzi u taħlitiet li meta jiġu f’kuntatt mal-ilma jilliberaw gassijiet tossiċi (sustanzi u taħlitiet li meta jiġu f’kuntatt mal-ilma jew arja umda, jevolvu gassijiet tossiċi ħafna fil-kategorija 1, 2 jew 3, bħal fosfid tal-aluminju u l-pentasulfid tal-fosfru) || 200 2. Parti II. Sustanzi msemmija Sustanza || Il-limitu tal-kwantità (tunnellati metriċi) || 1a. Nitrat tal-ammonja22 || 10 000 1b. Nitrat tal-ammonja23 || 5 000 1c. Nitrat tal-ammonja24 || 2 500 1d. Nitrat tal-ammonja25 || 50 2a. Nitrat tal-potassju26 || 10 000 2b. Nitrat tal-potassju27 || 5 000 3. Pentossidu tal-arseniku, aċidu tal-arseniku (V) u/jew imlieħ || 2 4. Triossidu tal-arseniku, aċidu arsenjuż (III) u/jew imlieħ || 0.1 5. Bromin || 100 6. Klorin || 25 7. Komposti tan-nikil f'forma ta' trab inalabbli: monossidu tan-nikil, diossidu tan-nikil, sulfur tan-nikil, disulfur tat-trinikil, triossidu tad-dinikil || 1 8. Etilenimmina || 20 9. Fluworin || 20 10. Formaldeid (konċentrazzjoni ≥ 90 %) || 50 11. Idroġenu || 50 12. Klorur tal-idroġenu (gass likwifikat) || 250 13. Alkili taċ-ċomb || 50 14. Gassijiet fjammabbli likwifikati Kategorija 1 jew 2 (inkluż gass likwifikat miż-żejt) u gass naturali28 || 200 15. Aċitilena || 50 16. Ossidu tal-etilen || 50 17. Ossidu tal-propilen || 50 18. Metanol || 5 000 19. 4, 4'-Metilen bis (2-kloranilina) u/jew imlieħ, f'forma ta' trab || 0.01 20. Isoċjanat tal-metil || 0.15 21. Ossiġnu || 2 000 22. Dijisoċjanat tat-tolwina (2,4 -Dijisoċjanat tat-tolwina u 2,6 -Dijisoċjanat tat-tolwina) || 100 23. Diklorat tal-karbonil (fosġenu) || 0.75 24. Arsina (triidrur tal-arseniku) || 1 25. Fosfina (triidrid tal-fosforu) || 1 26. Diklorat sulfuriku || 1 27. Triossidu tal-kubrit || 75 28. Poliklorodibenżofurani u poliklorodibenżodiossini (inkluż tetraklorodibenżodiossina TCDD), ikkalkulati f'TCDD ekwivalenti29 || 0.001 29. Il-karċinoġeni li ġejjin jew it-taħlitiet li jkollhom il-karċinoġeni f'konċentrazzjonijiet ogħla minn 5% skont il-piż: 4-Amminobifenil u/jew l-imlieħ tiegħu, Benżotriklorur, Benżidina u/jew imlieħ, Etere tal-bis (klorometil), Etere tal-metil tal-klorometil, 1,2-Dibromoetan, Sulfat tad-dietil, Sulfat tad-dimetil, Klorur tad-dimetilkarbamojl, 1,2-Dibromo-3-kloropropan, 1,2-Dimetilidrażina, Dimetilnitrosammina, Triammid tal-Eżametilfosforiku, Idrażina, 2- Naftilammina u/jew imlieħ, 4-Nitrodifenil, u 1,3 Propansulton || 2 30. Prodotti taż-żejt u fjuwils alternattivi: (a) Gasolina u nafta; (b) Kerożina (inklużi fjuwils tal-ġettijiet), (ċ) Żjut tal-gass (inkluż fjuwils tad-diżil, żjut għat-tisħin tad-djar u distillati użati biex jipproduċu żejt tal-gass) (d) Żjut tal-fjuwil tqal; (e) Fjuwils alternattivi li jservu l-istess skopijiet u bi proprjetajiet simili fir-rigward tal-fjammabbiltà u l-perikli ambjentali għall-prodotti msemmija fil-punti (a) sa (d) || 25 000 31. Ammonja anidra || 200 32. Trifluworidu tal-boron || 20 33. Sulfid tal-idroġenu || 20 34. Piperidina || 200 35. Bis(2-dimetilamminoetil)(metil)ammina || 200 36. 3-(2-Etileżilossi)propilammina || 200 37. Taħlitiet tal-ipoklorur tas-sodju klassifikati bħala perikolużi għall-ambjent akkwatiku tal-Kategorija Akuta I [H400] li fihom < 5% ta' klorur attiv u mhux ikklassifikati f'xi waħda mill-kategoriji ta' periklu l-oħra fil-Parti I tal-Anness I. || 500 38. Propilammina31 || 2 000 39. Tert-butil akrilat31 || 500 40. 2-Metil-3-butenenitril31 || 2 000 41. Tetraidro-3,5-dimetil-1,3,5-tijadiażina-2-tijon (dażomet)31 || 200 42. Akrilat metiliku31 || 2 000 43. Metilpiridina31 || 2 000 44. Bromo-3-kloropropan31 || 2 000 Noti: 1 Kriterji skont is-Sistema Globalment Armonizzata tan-Nazzjonijiet Uniti (GHS) tal-Klassifikazzjoni u l-Ittikkettar ta’ Sustanzi Kimiċi (ST/SG/AC.10/30/Rev.4). Il-Partijiet għandhom jużaw dawn il-kriterji meta jiġu klassifikati sustanzi jew taħlitiet għall-għanijiet ta’ Parti I ta’ dan l-Anness, sakemm ma jkunux ġew adottati fil-leġiżlazzjoni nazzjonali kriterji oħra li jorbtu legalment. It-taħlitiet għandhom jiġu ttrattati bl-istess mod bħal sustanzi puri sakemm dawn jibqgħu fil-limiti ta’ konċentrazzjoni stabbiliti skont il-proprjetajiet tagħhom skont il-GHS sakemm perċentwal tal-kompożizzjoni jew deskrizzjoni oħra tingħata b’mod speċifiku. 2 Skont il-kriterji fil-Kapitoli 3.1.2 u 3.1.3 tal-GHS. 3 Skont il-kriterji fil-Kapitoli 3.1.2 u 3.1.3 tal-GHS. 4 Sustanzi li jaqgħu taħt il-kategorija ta' tossiċità akuta 3 mir-rotta orali għandhom jaqgħu taħt l-entrata tat-tossiċità akuta 2 fil-każijiet meta la l-klassifikazzjoni ta' tossiċità akuta tal-inalazzjoni u lanqas il-klassifikazzjoni ta' tossiċità akuta dermali ma jkunu jistgħu jiġu derivati, pereżempju minħabba nuqqas ta' daeja konklużiva dwar it-tossiċità dermali u tal-inalazzjoni. 5 Sustanzi li ħolqu tossiċità sinifikanti fin-nies jew li, minħabba l-evidenza minn studji f’annimali esperimentali jistgħu jiġu preżunti li għandhom saħħa li jipproduċu tossiċità sinifikanti fin-nies wara espożizzjoni waħda Aktar linji gwida huma mogħtija fil-Grafika 3.8.1 u t-Tabella 3.8.1 ta’ parti 3 tal-GHS. 6 L-ittestjar għall-proprjetajiet esplożivi tas-sustanzi u t-taħlitiet ikun meħtieġ biss jekk il-proċedura ta’ skrinjar skont l-appendiċi 6 (il-parti 3) tal-Manwal dwar it-Testijiet u l-Kriterji jidentifika s-sustanza jew it-taħlita bħala waħda li potenzjalment għandha proprjetajiet esplożivi. 7 Il-klassi perikoluża tal-Isplussivi tinkludi oġġetti splussivi. Jekk il-kwantità tas-sustanza jew taħlita splussiva li jkun hemm fl-oġġett tkun magħrufa, dik il-kwantità għandha tiġi kkunsidrata għall-finijiet ta' din il-Konvenzjoni. Jekk il-kwantità tas-sustanza jew taħlita splussiva li jkun hemm fl-oġġett ma tkunx magħrufa, mela, għall-finijiet ta' din il-Konvenzjoni, l-oġġett sħiħ għandu jiġi ttrattat bħala splussiv. 8 Jekk l-Isplussivi tad-Diviżjoni 1.4 ma jkunux ippakkjati jew jiġu ppakkjati mill-ġdid, dawn għandhom jiġu assenjati għall-entrata 4 (Splussiv) sakemm ma jintweriex li l-periklu għadu jikkorrispondi għad-Diviżjoni 1.4, skont (GHS). 9 Skont il-kriterji tal-Kapitolu 2.2.2 tal-GHS. 10 L-aerosols huma klassifikati skont il-kriterji fil-Kapitolu 2.3 tal-GHS u r-Rakkomandazzjonijiet tan-NU dwar il-Ġarr ta’ Oġġetti Perikolużi, fil-Parti III, Taqsima 31 tal-Manwal dwar it-Testijiet u l-Kriterji msemmija hemmhekk. 11 Sabiex tintuża din l-entrata, irid jiġi ddokumentat li d-dispenser tal-aerosol ma għandux gass fjammabbli tal-Kategorija 1 jew 2 u lanqas likwidu fjammabbli tal-Kategorija 1. 12 Skont il-kriterji tal-Kapitolu 2.4.2 tal-GHS. 13 Skont il-kriterji tal-Kapitolu 2.4.2 tal-GHS. 14 Il-likwidi b’punt ta’ fjammabbiltà ta’ iktar minn 35 C jistgħu jitqiesu bħala likwidi li ma jiħdux in-nar għal xi skopijiet regolatorji (eż. it-trasport) jekk ikunu nkisbu riżultati negattivi fit-test tal-kombustibilità sostnuta L. 2, fil-Parti III, Taqsima 32 tal-Manwal dwar it-Testijiet u l-Kriterji. Madankollu, dan ma jkunx validu f'kundizzjonijiet elevati bħalma huma temperatura jew pressjoni għolja, u għalhekk likwidi bħal dawn jiġu inklużi f'din l-entrata. 15 Skont il-kriterji tal-Kapitolu 2.4.2 tal-GHS. 16 Skont il-kriterji tal-Kapitolu 2.4.2 tal-GHS. 17 Skont il-kriterji tal-Kapitoli 2.8.2 u 2.15.2.2 tal-GHS. 18 Skont il-kriterji tal-Kapitoli 2.8.2 u 2.15.2.2 tal-GHS. 19 Skont il-kriterji tal-Kapitolu 4.1.2 tal-GHS. 20 Skont il-kriterji tal-Kapitolu 4.1.2 tal-GHS. 21 Skont il-kriterji tal-Kapitolu 2.12.2 tal-GHS. 22 Nitrat tal-ammonju (10,000): fertilizzanti kapaċi jiddekomponu lilhom nfushom, Dan japplika għal fertilizzanti komposti/imħalltin ibbażati fuq nitrat tal-ammonju –(fertilizzanti komposti/imħalltin li fihom nitrat tal-ammonju bil-fosfat u/jew potassa) u li kapaċi jiddekomponu waħedhom skont it-Test tal-Ħawt (Trough Test) (ara l-Manwal tat-Testijiet u l-Kriterji, parti III, sub-taqsima 38.2) u li fih il-kontenut ta' nitroġenu bħala riżultat ta' nitrat tal-ammonju huwa (a) bejn 15.75% u –24.5% bil-piż (15.75% u 24.5% kontenut tan-nitroġenu skont il-piż b'riżultat ta' nitrat tal-ammonju li jikkorrespondi għal 45% u 70% ta' nitrat ta' ammonju, rispettivament) u li fihom total ta' mhux iktar minn 0.4% ta' materjali kombustibbli/organiċi jew jissodisfaw test xieraq ta' reżistenza għad-detonazzjoni (e.ż. prova f' tubu tal-azzar ta' 4 pulzieri); (b) 15,75 % skont il-piż jew inqas u materjali kombustibbli mhux ristretti. 23 Nitrat tal-ammonja (5,000); il-grad tal-fertilizzant Dan japplika għal fertilizzanti puri bbażati fuq in-nitrat tal-ammonju u għal fertilizzanti komposti/imħalltin ibbażati fuq in-nitrat tal-ammonju meta l-kontenut tan-nitroġenu bħala riżultat ta' nitrat tal-ammonju jkun: (a) iktar minn 24,5 % skont il-piż, ħlief għal taħlitiet ta' fertilizzanti puri bbażati fuq in-nitrat tal-ammonju bid-dolomit, ġebel tal-ġir u/jew karbonat tal-kalċju b'purità ta' inqas minn 90 %; (b) iktar minn 15,75 % skont il-piż għal taħlitiet ta' nitrat tal-ammonju u sulfat tal-ammonju; (c) aktar minn 28 % (28 % kontenut ta’ nitroġenu skont il-piż bħala riżultat tan-nitrat tal-ammonju li jikkorrispondi għal 80 % ta’ nitrat tal-ammonju) skont il-piż għal taħlitiet ta’ fertilizzanti puri bbażati fuq in-nitrat tal-ammonju bid-dolomit, ġebel tal-ġir u/jew karbonat tal-kalċju b’purità ta’ inqas minn 90 %; (d) U li jissodisfaw ir-rekwiżiti ta’ test xieraq ta’ reżistenza għad-detonazzjoni (eż., prova f' tubu tal-azzar ta' 4 pulzieri). 24 Nitrat tal-ammonju (2,500); il-grad tekniku Dan japplika għal: (a) Nitrat tal-ammonju u taħlitiet ta' nitrat tal-ammonju meta l-kontenut tan-nitroġenu bħala riżultat tan-nitrat tal-ammonja jkun: (i) bejn 24,5 % u –28 % skont il-piż, u li fihom hemm mhux iktar minn 0,4 % ta' sustanzi kombustibbli; (ii) iktar minn 28 % skont il-piż, u li fihom iktar minn 0,2 % sustanzi kombustibbli. (b) Taħlit bl-ilma tan-nitrat tal-ammonju meta l-konċentrazzjoni tan-nitrat tal-ammonja tkun iktar minn 80 % bl-użin. 25 Nitrat tal-ammonju (50): materjal u fertilizzanti mingħajr speċifikazzjoni ("off-specs") li ma jkunux issodisfaw ir-rekwiżiti ta’ test xieraq ta’ reżistenza għad-detonazzjoni (eż., prova f'tubu tal-azzar ta' 4 pulzieri). Dan japplika għal: (a) Materjal irrifjutat matul il-proċess tal-manifattura u għal nitrat tal-ammonju u taħlitiet ta' nitrat tal-ammonju, fertilizzanti puri bbażati fuq nitrat tal-ammonju u fertilizzanti komposti/imħalltin ibbażati fuq nitrat tal-ammonju msemmija fin-noti 23 u 24, li qegħdin jiġu jew ġew irritornati minn min użahom l-aħħar lil manifattur, ħażna temporanja jew impjant ta' proċessar mill-ġdid għal tħaddim mill-ġdid, riċiklaġġ jew trattament għal użu sikur, għaliex ma jikkonformawx iktar mal-ispeċifikazzjonijiet tan-noti 23 u 24; (b) Fertilizzanti msemmija f’nota 22 (a) u nota 23 li ma jissodisfawx ir-rekwiżiti ta’ test xieraq ta’ reżistenza għad-detonazzjoni (eż., prova f' tubu tal-azzar ta' 4 pulzieri). 26 Nitrat tal-potassju (10,000): Dan japplika għal dawk il-fertilizzanti komposti bbażati fuq in-nitrat tal-potassju (f'forma mrammla/granulari) li jkollhom l-istess proprjetajiet bħan-nitrat tal-potassju pur. 27 Nitrat tal-potassju (5,000): Dan japplika għal dawk il-fertilizzanti komposti bbażati fuq in-nitrat tal-potassju (f'forma kristallina) li jkollhom l-istess proprjetajiet perikolużi bħan-nitrat tal-potassju pur. 28 Bijogass mtejjeb: Għall-fini tal-implimentazzjoni ta' din il-Konvenzjoni, il-bijogass raffinat jista' jkun ikklassifikat taħt l-Entrata 14 tal-Parti 2 tal-Anness I meta jkun ġie pproċessat skont l-istandards applikabbli għall-bijogass purifikat u raffinat biex tkun żgurata kwalità ekwivalenti għal dik tal-gass naturali, inkluż il-kontenut tal-metan, u li jkollu massimu ta' 1% ta' ossiġenu. 29 poliklorodibenżofurani u poliklorodibenżodiossini. Il-kwantitajiet ta’ poliklorodibenżofurani u poliklorodibenżodiossini jiġu kkalkulati bl-użu ta’ dawn il-fatturi ta’ ekwivalenza tat-tossiċità mammifera u tal-bniedem għal diossini u komposti simili għad-diossini (TEF) tal-Organizzazzjoni Dinjija tas-Saħħa (WHO) kif evalwat mill-ġdid fl-2005: WHO 2005 TEF || || || 2,3,7,8-TCDD || 1 || 2,3,7,8-TCDF || 0 1,2,3,7,8-PeCDD || 1 || 2,3,4,7,8-PeCDF || 0 || || 1,2,3,7,8-PeCDF || 0 || || 1,2,3,6,7,8-HxCDF || 0 1,2,3,4,6,7,8-HpCDD || 0 || 2,3,4,6,7,8-HxCDF || 0 OCDD || 0 || 1,2,3,4,6,7,8-HpCDF || 0 || || 1,2,3,4,7,8,9-HpCDF || 0 || || OCDF || 0 Taqsiriet: Hx = hexa, Hp = hepta, O = octa, P = penta, T = tetra. Referenza: Van den Berg et al, The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds, Toxicological Sciences, vol. 93, No. 2, pp. 223–241 (2006). 30 Sakemm it-taħlita fl-assenza tal-ipoklorur tas-sodju ma tkunx ikklassifikata bħala fil-kategorija akkwatika akuta 1. 31 F'każijiet meta din is-sustanza perikoluza taqa' taħt il-kategorija 10 likwidi fjammabbli jew 11 likwidi fjammabbli, għall-finijiet ta' din il-Konvenzjoni għandhom japplikaw il-kwantitajiet li jikkwalifikaw il-limiti ta' kwantità l-iktar baxxi.